text: Uheld ved Børkop så voldsomt ud
  19 november 2017 kl. 09.43
  Et uheld på Lilholtvej i Børkop hvor en personbil kørte over i modsatte vejbane og torpederede en modkørende bil, så voldsommere ud, end det var. 
  En personbil kom lørdag aften ved 21-tiden kørende på Lilholtvej i Børkop, hvor chaufføren kom i slinger og fik det højre forhjul ud i grøften. Her mistede vedkommende herredømmet over bilen, som endte i modsatte vejbane, hvorefter den kørte direkte ind i en modkørende bil.
  Det så ret voldsomt ud:
  -
  Det er rigtigt, at den første melding får os til at rekvirere seks ambulancer og en lægehelikopter, siger Stig Simonsen, vagtchef ved Sydøstjyllands Politi til TV SYD.
  Alle involverede personer fra de to biler kom en tur forbi på skadestuen, men der er i følge vagtchefen ingen meldinger om alvorligt tilskadekomne.
  KLIK og se mere tv på localeyes.dk.
  